《赋花上月送沃州良上人》
元代·柯九思

林园念良会，花月含清辉。娟娟媚繁萼，皎皎澄芳姿。

临池春弄景，转树夕藏霏。凝香翡翠盖，散影沾罗衣。

飞觞昔忘曙，秉烛贵及时。欲随夫遁废，行乐愿无违。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。